**Årsmelding for Sabeel Kairos Norge 2023**

Til årsmøtet 12.03.24. Godkjent av styret i Sabeel og Kairos Norge på møte 07.02.24.

**Organisasjon**

Styret 2023 har bestått av:

Gro Wernø (leder)

Håvard Skjerdal (nestleder)

Frank Grimstad (sekretær)

Frøydis Indgjerdingen

Lise Martinussen

Andreas Saaghus

Eilert Rostrup (varamedlem / økonomi- og medlemsanvarlig)

Guri Riksaasen (varamedlem)

Styret har i inneværende årsmøteperiode hatt 6 styremøter.

Styret har vært representert i

* *Kirkelig dialogplattform om økonomiske tiltak* v/ Lise Martinussen.
* *Koordineringsgruppa for Kirkeuka for fred i Palestina og Israel* ved Håvard Skjerdal og Gro Wernø.
* *Representantskapet i Fellesutvalget for Palestina (FUP)* v/ Gro Wernø.
* *Forum for Palestinavennskap i Oslo bispedømme* v/ Eilert Rostrup (også Karibu Foundation), Håvard Skjerdal (også KFUK – KFUM Global)
* Flere møter initiert av Mellomkirkelig Råd, bl.a. et møte med Francesca Albanese, FNs spesialrapportør for okkupert palestinsk område. Ved Eilert Rostrup, Håvard Skjerdal og Gro Wernø.
* I møter med politisk ledelse i UD vedrørende norsk respons på israelske folkerettsbrudd, og i møte med utenriksminister Espen Barth Eide etter 7. oktober, ved Håvard Skjerdal.

Registrerte medlemmer ved utgangen av 2023: 180

**Økonomi**

* Søknadsbrev til menigheter om ofringsendt i medlemsbrev 24.08.23

Gaver fra følgende 6 sokn (2022 7 sokn): Vålerenga sokn, Asker sokn, Nidaros Domkirke sokn, Byåsen sokn, Kampen sokn, Paulus og Sofienberg sokn.

 Totalt: kr. 15.607,50 (2022: kr 24.294,25)

* Medlemsinnbetalinger:

98 medlemmer har betalt (2022: 57); 54 (2022: 26) av disse har betalt mer enn anbefalt minstebeløp på 250 kr.

Totalt beløp medlemsbetalinger var kr 33.850 (2022: kr 24.600)

* Overføring til Sabeel 02.01.24: kr 25.000
* Overføring til Kairos Palestine 07.02.24: kr 25.000

**Internt informasjonsarbeid**

Styret v/ leder har sendt ut 20 medlemsbrev. Tema for disse har bl.a. vært info om lansering av Munther Isaacs bok *Den andre siden av muren;* oppfordring fra Fellesutvalget for Palestina om *markering av* *Nakba,* info i forbindelse med *Kirkeuka*; innbydelse til / info om Fellesutvalget for Palestinas *Palestinakonferanse* *2023*.

Etter 7.okt. har innholdet i brevene naturlig nok vært knyttet til situasjonen i Gaza. Styret har videresendt uttalelser fra *Sabeel - senteret*, *Global Kairos for Justice, Fellesutvalget for Palestina* og *Forsvar Folkeretten og ICJ- Norge. Oppropet Ceasefire Now* ble undertegnet og videreformidlet. Sabeel Kairos Norge var også tilsluttet *Fanemarkering* foran Stortinget 29.november (FNs internasjonale dag for solidaritet med det palestinske folket).

Styret sendte ut oppfordring om å delta på den store markeringen 16.desember - *Hele landet for fred i Gaza*, og formidlet videre presseuttalelsen som ble sendt ut i etterkant av denne markeringen (vedr. beskyldninger om antisemittisme).

Vi mottok også – og videresendte -*Kairos Palestine Christmas Alert,* som i år var sterkt preget av den grusomme situasjonen først og fremst i Gaza, men også for den palestinske befolkningen på Vestbredden og i Israel.

**Kirkeuka for fred**

Sabeel og Kairos Norge var medarrangør – sammen med KFUK og KFUM Global, Mellomkirkelig Råd, Kirkens Nødhjelp, Kvekersamfunnet i Norge og Norges kristelige studentforbund - i møte 27.september på Litteraturhuset. Tema for møtet var *Ny politikk for en ny virkelighet. 30 år etter Oslo-avtalen.*

**Eksternt informasjonsarbeid /aksjoner**

Sabeel Kairos Norge er tilsluttet *Fellesutvalget for Palestina*, og har dermed stått som medarrangør av en rekke arrangementer (se over – brev til medl.). Vi er også en del av initiativet *Forsvar Folkeretten.*

Styret v/ Gro Wernø hadde *leserinnlegg* på trykk i Vårt Land 01.11.23, *Bønn i en mørk og håpløs tid* og i Klassekampen 16.12.23, *Julehilsen fra et Palestina i sorg.*

**Internasjonal deltakelse**

Eilert Rostrup har deltatt på digitale møter for den europeiske delen av *Global Kairos for Justice.* Dette forumet møtes ca. én gang i måneden og man får oppdatering fra de ulike landenes nettverk, samt drøfter og gjennomfører fellestiltak. I 2023 har det særlig vært tatt sterke initiativ for å motivere Kirkenes Verdensråd til å høyne sin profil på solidaritet med de palestinske kristne og synliggjøre bedre de utfordringene som kommer fra dem til den globale kirke.

Lise Martinussen representerer Sabeel Kairos Norge i internasjonal planleggingskomité for *Sabeel-konferanse om antisemittisme høst 2024.*

**Avsluttende kommentar**

Det nåværende styret vil oppfordre neste styre til å:

* følge opp kontakten med Olavsfestkomité, med tanke på eget Sabeel Kairos N-arrangement under Olavsfestdagene
* styrke og videreutvikle kontinuerlig kommunikasjon med medlemmene og formidling av informasjon fra ulike deler av Sabeel - og Kairos - nettverkene (i Palestina, lokalt og nasjonalt i Norge, og fra andre internasjonale plattformer/møteplasser)
* utvikle videre en strategisk deltakelse og synliggjøring av SKN ved å delta i ulike samarbeidsplattformer og initiativ, kirkelige/økumeniske og solidaritetsnettverk. Lokalt, nasjonalt og internasjonalt.
* arbeide for norsk deltakelse på Sabeel-konferanse i Palestina i november 2024
* sikre mer og stabile inntekter fra medlemmer og via offer i kirkene
* arbeide for å tilby en samling (over 2-3 dager?) for SKN - medlemmer og andre interesserte, f.eks. i forbindelse med Olavsfest i Trondheim / internasjonalt besøk